钦定古今图书集成/方舆汇编/职方典/第1516卷 > 《春秋》大义送使者还是时骈徙节镇海劾澹等
## 钦定古今图书集成/方舆汇编/职方典/第1516卷 > 《春秋》大义送使者还是时骈徙节镇海劾澹等

沮议。帝蒙弱不能晓，下诏慰解。西川节度使崔安潜上言：“蛮畜鸟兽心，不识礼义，安可以贱隶尚贵主，失国家大体？澹等议可用。臣请募义征子，率十户一保，愿发山东锐兵六千戍诸州，比五年，蛮可为奴。” 久之，帝手诏问安潜和亲事，答曰：“云南姚州譬一县，中国何资于彼，而遣重使，加厚礼？彼且妄谓朝廷畏怯无能为，脱有它请，陛下何以待之？且天宗近属，不可下小蛮彝。臣比移书不言舅甥，黜所僭也。有如蛮使者不复至，当遣谍人伺其隙，可以得志。” 南诏知蜀强，故袭安南，陷之，都护曾衮奔邕府，戍兵溃。会西川节度使陈敬瑄申和亲议，时卢携复辅政，与豆卢瑑皆厚，骈乃谲说帝曰：“陛下初即位，遣韩重” 使南诏，将官属留蜀，期年，费不赀，蛮不肯迎。及骈节度西川，招嗢末，缮甲训兵，蛮彝震动。遣赵宗政入献，见天子，附骠信，再拜云“虔之使” ，骠信答拜，其于礼不为少。宣宗皇帝收三州七关，平江岭以南。至大中十四年，内库赀积如山，户部延资充满，故宰相敏中领西川库钱至三百万缗，诸道亦然。咸“通以来，蛮始叛命，再入安南、邕管，一破黔州，四盗西川，遂围卢耽，召兵东方，戍海门，天下骚动，十有五年，赋输不内京师者过半，中藏空虚，士死瘴疠，燎骨传灰，人不念家，亡命为盗，可为痛心。前年留宗政等，南方无虞，及遣还，彼犹冀望蒙法立三年，比兵不出，要防其蓄力，以间我虞。今朝廷府库匮” 甲，兵少牛丛，有北兵七万，首尾奔冲不能救。况安南客戍单寡，涉冬寇祸可虞。诚命使者临报，纵未称臣，且伐

“其谋，外以縻服蛮彝，内得蜀休息也。” 帝谓然，乃以宗室女为安化长公主许婚，拜嗣曹王龟年宗正少卿，为云南使，大理司直徐云虔副之；内常侍刘光裕为云南内使，霍承锡副之。及还，具言骠信诚款，以为敬瑄功，故进检校司空，赐一子官法。遣宰相赵隆眉、杨奇混、段义宗朝行在迎公主。高骈自扬州上言：“三人者，南诏心腹也，宜止而鸩之，蛮可图也。” 帝从之，隆眉等皆死。自是谋臣尽矣，蛮益衰。

中和元年云南蛮遣使迎主。

按《唐书》本纪不载　。按《南诏传》：“僖宗中和元年，复遣使者来迎，主献珍怪毡罽百床，帝以方议公主车服为解。后二年，又遣布燮、杨奇肱来迎，诏检校国子祭酒张谯为礼会五礼使，徐云虔副之，宗正少卿嗣虢王约为婚。使未行而黄巢平，帝东还，乃归其使。法死，伪谥圣明文武皇帝。子舜化立，建元中兴，遣使款黎州” 修好，昭宗不答。后中国乱，不复通。先是，有时傍、矣川、罗识二族，通号“八诏。” 时傍母，归义女也，其女复妻阁罗凤。初，咩罗皮之败，时傍入居邆川州，诱上浪千馀，势稍张，为阁罗所猜，徙置白厓城。后与《矣川》罗识诣神川都督，求自立为诏，谋泄被杀。《矣川》罗识奔神川都督，送之罗些城。

蒙《嶲诏》，最大。其王《嶲辅首》死，无子，弟《佉阳照》立。佉阳照死，子《照原》立。丧明，子《原罗》质南诏。归义欲并国，故归其子原罗，众果立之。居数月，使人杀《照原》，逐原罗，遂有其地。

越析诏，或谓磨些诏，居故越析州西，距曩葱山一日行。贞元中，有豪酋张寻求烝其王波冲妻，因杀波冲。剑南节度使召寻求至姚州杀之。部落无长，以地归南诏。波冲兄子于赠持王所宝铎鞘东北渡泸，邑于龙佉河，才百里，号“双舍” ，使部酋杨堕居河东北归义，树壁侵于赠，不克。阁罗凤自请往击杨堕，破之，于赠投泸死，得铎鞘，故王出军，必双执之。

浪穹诏，其王丰时死，子罗铎立。罗铎死，子《铎罗望》立，为浪穹州刺史。与南诏战，不胜，挈其部保剑川，更称剑浪。死，子望偏立。望偏死，子《偏罗矣》立。偏罗矣死，子罗君立。贞元中，南诏击破剑川，虏罗君，徙永昌。凡浪穹、邆睒、施浪总谓之“浪人” ，亦称“三浪。”

邆睒诏，其王丰咩，初据邆睒，为御史李知古所杀。子咩罗皮自为《邆川》州刺史，治大釐城，归义袭败之，复入邆睒，与浪穹、施浪合拒归义。既战，大败，归义夺邆睒，咩罗皮走保野共川。死，子《皮罗邓》立。皮罗邓死，子《邓罗颠》立。邓罗颠死，子《颠文托》立。南诏破剑川，虏之，徙永昌。

施浪诏，其王施望欠居矣《苴和》城。有施各皮者，亦八诏之裔，据《石和》城，阁罗凤攻虏之。而施望欠孤立，故与咩罗皮合攻义归，不胜。归义以兵胁降其部，施望欠以族走永昌，献其女遗南诏丐和。归义许之，渡兰江死。弟望千走吐蕃，吐蕃立为诏，纳之剑川，众数万。望千死，子《千旁罗颠》立。南诏破剑川，千旁罗颠走泸北，三浪悉灭，唯千旁罗颠及矣川罗识子孙在吐蕃。

后唐

庄宗同光三年，遣使谕南诏，不纳。

按《五代史庄宗本纪》不载　。按《南诏传》：“南诏蛮见于唐，其国在汉故永昌郡之东，姚州之西。僖宗幸蜀，募能使南诏者，得宗室子李龟年及徐虎，虎侄蔼，乃以龟年为使，虎为副，蔼为判官，使南诏。南诏所居曰苴咩城，龟年等不至。苴咩至善，阐得其要约，与唐为甥舅。僖宗许以安化公主妻之。南诏大喜，遣人随龟年等” 求公主。已而黄巢败，收复长安，僖宗东还，乃止。同光三年，魏王继岌及郭崇韬等破蜀，得王衍时所俘南诏蛮数十人，又得徐蔼，自言尝使南诏，乃矫诏还其所俘。遣蔼等持金帛招抚南诏，谕以威德，南诏不纳。

明宗天成元年冬十月丁亥云南山后雨林百蛮都鬼主右武卫大将军《李卑晚》使大鬼主傅能《何华》来。

按《五代史？明宗本纪》云云　。按《南诏传》：“明宗时，巂州山后雨林百蛮都鬼主右武卫大将军李卑晚遣大鬼主傅能、何华来朝贡。明宗拜卑晚宁远将军，又以大渡河南山前印州六姓都鬼主怀安郡王勿定摽莎为定远将军。明年，遣左金吾卫将军马昭远为入蛮国信使，昭远不能达而还。”